E nerɨ aí agwɨ ríná Gorɨxo Jisaso apaxí̵pánɨŋí̵ wo nimónɨrɨ e niíwɨnɨgɨnɨrɨ urí̵peaŋí̵pɨ apaxí̵pá xwí̵á tí̵yo ŋweagí̵áwa e éí̵rɨxɨnɨrɨ urí̵peaŋí̵pimɨ seáyɨ e múrónɨŋagɨ nánɨ o yarɨŋí̵pɨ enɨ seáyɨ e wimónɨnɨ . Agwɨ ríná xwɨyí̵á Gorɨxo rí̵wí̵yo réroárɨŋí̵pɨ — Apɨ Jisaso neaiiŋí̵pimɨ dánɨnɨ imónɨpaxí̵ eŋí̵pɨrɨnɨ . Apɨ enɨ xámɨ réroáragí̵pimɨ seáyɨ e múrónɨnɨ . Ayí̵ rɨpɨ nánɨrɨnɨ . Rí̵wí̵yo sí̵mɨmaŋí̵yo dánɨ “ Naŋí̵ e e nɨseaiimí̵árɨnɨ . ” réroárɨŋí̵pɨ , ayí̵ xámɨ Mosesomɨ ŋwí̵ ikaxí̵ nurɨrí̵ná sí̵mɨmaŋí̵yo dánɨ “ Seyí̵né píránɨŋí̵ nɨnɨxí̵dɨróná e e nɨseaiimí̵árɨnɨ . ” réroáragí̵pimɨ seáyɨ e múrónɨnɨ .
